IMISLab/GreekWikipedia huggingface dataset:
Άντα της Σκωτίας

Η Άντα, αγγλ.: Ada of Scotland, of Huntingdon, of Dunkeld (απεβ. μετά το 1206), ήταν μέλος του Οίκου του Ντάνκελντ. Ήταν κόρη του διαδόχου της Σκωτίας και κόμη του Χάντινγκντον και με τον γάμο της έγινε κόμισσα της Ολλανδίας. Ήταν suo jure κόμισσα του Ρος (στη Σκωτία).

 Γεννήθηκε στη Σκωτία ως κόρη του Ερρίκου διαδόχου της Σκωτίας και 3ου κόμη του Χάντινγκτον (1114–1152), και της Άντας ντε Βαρέν (απεβ. π.1178). Ο Ερρίκος ήταν γιος του Δαβίδ Α΄ βασ. της Σκωτίας και της Μωντ κόμισσας του Χάντινγκντον. Αδέλφια της Άντας ήταν οι Μάλκολμ Δ΄, τον Γουλιέλμος Α΄ βασιλείς της Σκωτίας και ο Δαβίδ κόμης του Χάντινγκντον. Το 1162 ζητήθηκε σε γάμο με τον Φλόρις Γ΄ κόμη της Ολλανδίας (π.1141 - 1190) από τον ηγούμενο του αβαείου του Έχμοντ (στην Ολλανδία). Ο ηγούμενος μαζί με την Άντα ταξίδεψε πίσω στην Ολλανδία, όπου πραγματοποιήθηκε η γαμήλια τελετή, πιθανώς στο Έχμοντ στις 28 Αυγούστου 1162. Η Άντα έλαβε την κομητεία του Ρος στα Χάιλαντς της Σκωτίας, ως δώρο γάμου. Η Άντα δεν συμμετείχε ενεργά στη διακυβέρνηση της κομητείας της Ολλανδίας, αλλά αναφέρεται περιστασιακά σε έγγραφα. Ο σύζυγός της Φλόρις Γ΄ ήταν πιστός σύμμαχος του Φρειδερίκου Α΄ της Γερμανίας και συχνά πήγαινε μαζί του στη μάχη. Ο Ολλανδός χρονογράφος Mέλις Στόκε γράφει ότι η Άντα υποστήριξε τον γιο της στον πόλεμο με τον Γουλιέλμο της Κλέβης κατά τη διάρκεια του Πολέμου της Διαδοχής. Επιπλέον, η Άντα είναι γνωστό ότι διάβαζε λατινικά. Απεβίωσε μετά το 1206 και πιθανότατα τάφηκε στο αβαείο του Mίντελμπουρχ, στο οποίο είχε ήδη κάνει δωρεές 64 £. Η Άντα και ο Φλώρις Γ΄ είχαν παιδιά, εκ των οποίων μερικά απεβίωσαν μικρά. Παντρεύτηκε το 1162 τον Φλόρις Γ΄ κόμη της Ολλανδίας και είχε τέκνα: Άντα (απεβ. μετά το 1205), παντρεύτηκε το 1176 τον Όθωνα Α΄ των Ασκάνια μάργραβο του Βρανδεμβούργου. Μαργαρίτα (απεβ. μετά το 1203), παντρεύτηκε το 1182 τον Ντήτριχ Δ΄ κόμη της Κλέβης. Ντιρκ Ζ΄ (απεβ. 1203), κόμης της Ολλανδίας. Γουλιέλμος Α΄ (π.1167-1222), κόμης της Ολλανδίας. Φλόρις (απεβ. το 1210), επίσκοπος της Γλασκόβης. Bαλδουίνος (απεβ. 1204). Ροβέρτος. Bεατρίκη. Ελισάβετ. Χέντβιχ. Aγνή (απεβ. 1228), ηγουμένη στο Ράινσμπουργκ. Ο αδελφός της Άντας, Δαβίδ 8ος κόμης του Χάντινγκντον και η σύζυγός του Μωντ του Τσέστερ, είχαν τέσσερις κόρες, από τις οποίες μία ήταν η Άντα. Αυτή παντρεύτηκε τον σερ Ερρίκο ντε Χέιστινγκς και είχε γιο τον Ερρίκο 1ου βαρόνο του Χέιστινγκς. Ο Ερρίκος νυμφεύτηκε την Ιωάννα ντε Κέιντιλουπ, κόρη του Γουλιέλμου Γ΄ του Κέιντιλουπ και της Εύας του Μπράοζ. Ada της Σκωτίας, διαδικτυακό λεξικό Ολλανδών γυναικών
Μαγούλιανα Αρκαδίας

Τα Μαγούλιανα είναι ορεινό χωριό της Αρκαδίας και ένας από τους ορεινότερους οικισμούς μόνιμης κατοίκησης της Πελοποννήσου σε υψόμετρο 1.250μέτρων. Βρίσκεται πλησίον του Αργυροκάστρου όπου παραθέριζαν οι Βιλαρδουίνοι. Ανήκει στο Δήμο Γορτυνίας της Δημοτικής Ενότητας Βυτίνας και έχει πληθυσμό 117 κατοίκους (απογραφή 2011). Έχει χαρακτηριστεί επίσημα παραδοσιακός οικισμός.

 Η ονομασία προέρχεται πιθανότατα από την σλαβική λέξη "Magila", που σημαίνει λόφος-ύψωμα. Το 1927 μετονομάστηκε σε "Αργυρόκαστρο" όπως και πολλά χωριά εκείνη την περίοδο που είχαν σλαβικά ή λατινικά ονόματα, σύντομα όμως το όνομα αυτό εξέπεσε λόγω αντιδράσεων των κατοίκων. Σύμφωνα με διάφορες πηγές το χωριό ιδρύθηκε μεταξύ 1530 και 1600 μ.Χ από πέντε οικισμούς, Άγιος Αθανάσιος (Κάστρο), Άγιος Κωνσταντίνος (Λειβάδι), Άγιος Ιωάννης (Καμπέας), το Πετροβούνι και το Μεγίστου ή Κατσίποδας, με σκοπό να γλυτώσουν από τις επιδρομές των Λαλαιών Τούρκων. Τα Μαγούλιανα αποτέλεσαν έδρα του Δήμου Μυλάοντος ως το 1912 όταν και καταργήθηκαν οι περισσότεροι δήμοι και θεσπίστηκε ο θεσμός των κοινοτήτων. Σπουδαία ήταν η συνεισφορά του χωριού κατά την Επανάσταση του 1821. Υπήρξε πατρίδα του Φώτιου Χρυσανθόπουλου (Φωτάκου), Α΄ υπασπιστή του Θεόδωρου Κολοκοτρώνη και συγγραφέα, όπως και άλλων πολλών οπλαρχηγών, καθώς και άλλων επιφανών ανθρώπων. Στο Δημοτικό Διαμέρισμα Μαγουλιάνων, εκτός από το ομώνυμο χωριό, ανήκει επίσης ο μικρός οικισμός Παν που βρίσκεται πάνω στον οδικό άξονα Βυτίνας - Δημητσάνας, χτισμένος σε υψόμετρο περίπου 900 μέτρων. Ο πληθυσμός του, σύμφωνα με την απογραφή του 2001 , ανέρχεται μόλις σε 17 κατοίκους. Φώτιος Χρυσανθόπουλος (Φωτάκος), Α΄ υπασπιστής του Θεόδωρου Κολοκοτρώνη Ηλίας Μαριολόπουλος, φυσικός-μετεωρολόγος, πρύτανης του Πανεπιστημίου Αθηνών Κωνσταντίνος Γόντικας, βουλευτής, υπουργός Δημήτριος Γόντικας, βουλευτής, πρόεδρος βουλής Αναγνώστης Παπαγιαννακόπουλος, αγωνιστής 1821 Θεοδόσιος Παπαγιαννακόπουλος, αγωνιστής 1821 Κωνσταντίνος Πετρόπουλος, αγωνιστής 1821 Λιάκος Κοσμόπουλος, αγωνιστής 1821 Μαγουλιανίτικα Πάτρας Ιστοσελίδα Μαγούλιανων Ο καιρός στα Μαγούλιανα
What a Terrible World, What a Beautiful World

Το "What a Terrible World, What a Beautiful World" είναι το έβδομο άλμπουμ των The Decemberists. Κυκλοφόρησε στις 20 Ιανουαρίου 2015. Ο τίτλος του άλμπουμ αναφέρεται στο τραγούδι "12/17/12". Την ημέρα αυτή ο Μπαράκ Ομπάμα έκανε την ομιλία του για την επίθεση στο σχολείο Σάντι Χουκ. Ο τίτλος του άλμπουμ εκφράζει τα πικρά συναισθήματα του Colin Meloy για την επίθεση που ήρθαν σε σύγκρουση με την χαρούμενη προσωπική του ζωή.

 Όλα τα κομμάτια γράφτηκαν από τον Colin Meloy Colin Meloy - φωνή, ακουστική κιθάρα, ηλεκτρική κιθάρα, μπουζούκι, φυσαρμόνικα, φωνητικά Chris Funk - ακουστική κιθάρα, ηλεκτρική κιθάρα, μπουζούκι, μπάντζο, μαντολίνο Jenny Conlee - πιάνο, όργανο Hammond, βιμπράφωνο, ακορντεόν, πλήκτρα Nate Query - μπάσο, μπάσο upright John Moen - ντραμς, κρουστά, φωνητικά Rachel Flotard, Kelly Hogan, Laura Veirs, Ragen Fykes, Moorea Masa - φωνητικά Kyleen King, Laura Veirs, Allison Hall, Bridgit Jacobson, Carson Ellis, Michael Finn, Jeremy Swatzky, Shelley Short, Steven Watkins, Ritchie Young, Moorea Masa - χορωδία στο "The Singer Addresses His Audience" Chris Funk, Nate Query, John Moen, Jason Colton, Tucker Martine - "Anti-Summersong" Narrator Support Gang Rob Moose - βιολί Kyleen King - βιόλα Patti King - βιολί Anna Fritz - τσέλο Victor Nash - τρομπέτα Tucker Martine - παραγωγός, ηχολήπτης, μίξινγκ Rob Moose - ενορχήστρωση εγχόρδων Stephen Marcussen - mastering Michael Finn - βοηθός μηχανικός Jeri Heiden, Glen Nakasako - σχέδιο Carson Ellis - σχέδια και lettering Autumn de Wilde - φωτογραφία Αυστραλία - 27 Βέλγιο (Φλάνδρα) - 122 Ολλανδία - 27 Νέα Ζηλανδία - 28 Ιταλία - 90 ΗΠΑ - 7
Σουμάτρα

Η Σουμάτρα (ινδονησιακά: Sumatera) είναι νησί της Ινδονησίας και ανήκει στις Νήσους Σούνδες. Είναι το μεγαλύτερο νησί που ανήκει εξ ολοκλήρου στην Ινδονησία και είναι το έκτο μεγαλύτερο νησί στον κόσμο με έκταση 473.481 τ.χλμ.

 Τη Σουμάτρα τη διασχίζει ο Ισημερινός. Χωρίζεται σε δύο γεωγραφικές ζώνες: στην οροσειρά Μπαρισάν (Barisan) δυτικά, και στις ελώδεις πεδιάδες στα ανατολικά. Το νησί βρέχεται βόρεια από τα Στενά της Μαλάκας, ανατολικά από τη Νότια Κινεζική θάλασσα, νοτιοανατολικά από τη Θάλασσα της Ιάβας, νότια και δυτικά από τον Ινδικό Ωκεανό και βορειοδυτικά από τη Θάλασσα Ανταμάν. Η οροσειρά Μπαρισάν αποτελεί τη «ραχοκοκκαλιά» του νησιού, με το ενεργό ηφαίστειο Κερίντσι να αποτελεί την υψηλότερη κορυφή του νησιού στα 3.805 μέτρα. Η έντονη ηφαιστειακή δραστηριότητα της περιοχής είναι η κύρια αιτία για την ύπαρξη μεγάλων εκτάσεων γόνιμης γης στην οροσειρά, καθώς και όμορφων τοπίων, όπως π.χ στη λίμνη Τόμπα, η οποία είναι μια ηφαιστειακή καλντέρα που δημιουργήθηκε πριν 75.000 χρόνια περίπου. Η έκρηξη είναι από τις ισχυρότερες που έλαβαν χώρα τα τελευταία εκατομμύρια χρόνια και θεωρείται ότι προκάλεσε την πιο πρόσφατη εποχή των παγετώνων. Τα ποτάμια του νησιού πηγάζουν από τα δυτικά και εκβάλλουν στα Στενά της Μαλάκας στα ανατολικά, σχηματίζοντας ελώδεις εκτάσεις. Οι μεγαλύτεροι ποταμοί του νησιού είναι ο Κάμπορ, ο Χάρι, ο Σιάκ, και άλλοι. Σύμφωνα με απογραφή του 2009 οι μεγαλύτερες πόλεις της Σουμάτρας είναι οι εξής:
Ρουπακιά Αχαΐας

Για συνώνυμους οικισμούς στην Ελλάδα δείτε: Ρουπακιά (αποσαφήνιση) Η Ρουπακιά είναι μικρό χωριό της Αχαΐας. Ανήκει διοικητικά στην Δημοτική Ενότητα Τριταίας του Δήμου Ερυμάνθου. Βρίσκεται σε υψόμετρο 360 μέτρων περίπου.

 Στα 1885 αναφέρεται ότι οικισμός απείχε δυόμιση ώρες δρόμο από την Προστοβίτσα, την τότε έδρα του Δήμου Τριταίας. Στα 1903 ο Χρήστος Κορύλλος αναφέρει ότι ότι το χωριό απείχε τρεις ώρες δρόμο από την Προστοβίτσα, καθώς και ότι διέθετε και γραμματείο (δημοτικό σχολείο). Η κάρα του καπετάνιου του ΕΛΑΣ και του ΔΣΕ Καπετάν Νικήτα (Νικόλαος Πολυκράτης) φωτογραφήθηκε και εκτέθηκε στα χωριά της Τριταίας και στο χωριό Ρουπακιά. Ο καπετάνιος σκοτώθηκε μαχόμενος στις 12 Μαρτίου του 1949 στο χωριό Παλαιοκωσταίικα, κοντά στην Ρουπακιά, μετά από προδοσία. Την 20/04/1835 προσαρτάται στον τότε Δήμο Τριταίας. Με το ΦΕΚ 256Α της 28/08/1912 αποσπάται από το Δήμο Τριταίας και ορίζεται έδρα της ομώνυμης κοινότητας. Με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση "Καποδίστριας", προσαρτάται στο Δήμο Τριταίας μέχρι το 2010 που εντάχθηκε στο Δήμο Ερυμάνθου (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης". Η δημογραφική εξέλιξη του οικισμού στον 21ο αιώνα είναι η εξής: Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012). Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9. Χρήστου Π. Κορύλλου, Χωρογραφία της Ελλάδος. Α'. Νομός Αχαΐας, Εκ του Τυπογραφείου των Καταστημάτων "Ανέστη Κωνσταντινίδου", Εν Αθήναις 1903. Βασίλης Κ. Λάζαρης, Ο εμφύλιος πόλεμος στην Αχαΐα, Εκδόσεις Σύγχρονη Εποχή. Αθήνα 2006. ISBN 960-451-017-7. Νέος χωρογραφικός πίναξ. Συνταχθείς και εκδοθείς εγκρίσει του Υπουργείου των Στρατιωτικών υπό Ιωάννου Εμ. Νουχάκη ανθυπασπιστού του Πεζικού, Εκ του Τυπογραφείου του Υπουργείου των Στρατιωτικών, Εν Αθήναις 1885. Θεόδωρος Η. Λουλούδης, Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010. Κώστας Ν. Τριανταφύλλου, Ιστορικόν Λεξικόν των Πατρών, Τόμος Β', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Ρουπακιά. Ε.Ε.Τ.Α.Α. - Διοικητικές μεταβολές Ρουπακιάς Αχαΐας. eetaa.gr. Ανακτήθηκε: 08/11/2017. Ε.Ε.Τ.Α.Α. - Διοικητικές μεταβολές Κοινότητας Ρουπακιάς Αχαΐας. eetaa.gr. Ανακτήθηκε: 08/11/2017.
Μπάσκετμπολ Τσάμπιονς Λιγκ 2017–18

Το Μπάσκετμπολ Τσάμπιονς Λιγκ 2017–18 είναι η δεύτερη περίοδος του Μπάσκετμπολ Τσάμπιονς Λιγκ, μιας πανευρωπαϊκής επαγγελματικής διασυλλογικής διοργάνωσης καλαθοσφαίρισης, η οποία δημιουργήθηκε από τη FIBA. Η διοργάνωση ξεκίνησε στις 19 Σεπτεμβρίου 2017 και θα ολοκληρωθεί στις 6 Μαΐου 2018.

 Συνολικά 56 ομάδες από 32 χώρες συμμετείχαν στο Μπάσκετμπολ Τσάμπιονς Λιγκ 2017–18. Το Final Four διεξήχθη στις 4-6 Μαΐου 2018. Η κλήρωση των ημιτελικών πραγματοποιήθηκε στις 12 Απριλίου 2018. Στις 5 Απριλίου, το Κλειστό ΟΑΚΑ, Αθήνα, Ελλάδα, ανακοινώθηκε ως ο χώρος διεξαγωγής του Final Four 2018. Ευρωλίγκα ανδρών 2017-18 Επίσημος ιστότοπος
Σαλάμι

Το σαλάμι είναι αλλαντικό και ο όρος χρησιμοποιείται για μια ποικιλία από ζυμωμένα και ξεραμένα στον αέρα λουκάνικα που παρασκευάζονται από διάφορα κρέατα. Παραδοσιακά το σαλάμι ήταν δημοφιλές στους Νοτιοευρωπαίους αγρότες γιατί μπορεί να διατηρηθεί για αρκετές μέρες σε θερμοκρασία δωματίου και γιατί ήταν φθηνό και εύκολα διαθέσιμο. Σε όλη την Ευρώπη παρασκευάζονται πολυάριθμες ποικιλίες από σαλάμι. Το όνομα του σαλαμιού προέρχεται από την ιταλική λέξη sale που σημαίνει αλάτι και αναφέρεται στο αλάτισμα (πάστωμα) ως μέσο διατήρησης του κρέατος.

 Το παραδοσιακό σαλάμι παρασκευάζεται από αλεσμένο κρέας (μοσχαρίσιο, χοιρινό ή από πουλερικά) και αλάτι, μπαχαρικά, σκόρδο, κρασί, διάφορα βότανα και ξύδι. Τα υλικά αναμειγνύονται και αφήνονται να ζυμωθούν για μια μέρα. Κατόπιν, το μείγμα τυλίγεται με ζωική ή μη φαγώσιμη συνθετική (από κυτταρίνη) μεμβράνη και αφήνεται στον αέρα να ξεραθεί. Για την επιτάχυνση της ζύμωσης και για να ξεκινήσει η διαδικασία ξήρανσης χρησιμοποιείται Θερμική επεξεργασία (γύρω στους 40°C). Υψηλότερες θερμοκρασίες (περίπου 60°C) χρησιμοποιούνται για να σταματήσει η ζύμωση όταν επιτευχθεί το επιθυμητό pH, αλλά τo προϊόν δεν μαγειρεύεται πλήρως (η θερμοκρασία φθάνει τους 70°C). Στη μεμβράνη προστίθενται ορισμένες φορές εξωτερικά φαγώσιμοι μύκητες (πενικίλιο) προκειμένου να προσθέσουν γεύση, να διευκολύνουν την ξήρανση και να παρεμποδίσουν την αλλοίωση. Λουκάνικο Παστουρμάς
Λουδοβίκος Γεώργιος Κάρολος της Έσσης-Ντάρμστατ

Ο Λουδοβίκος Γεώργιος Κάρολος (γερμ. Ludwig Georg Karl, 27 Μαρτίου 1749 - 26 Οκτωβρίου 1823) από τον Οίκο της Έσσης ήταν πρίγκιπας της Έσσης-Ντάρμστατ, στρατάρχης του Κύκλου του Άνω Ρήνου.

 Γεννήθηκε στο Ντάρμστατ και ήταν ο πρωτότοκος γιος του Γεωργίου Γουλιέλμου, στρατηγού του Πρωσικού στρατού, και της Μαρίας Λουίζας Αλβερτίνας, κόρης του Χριστιανού Καρόλου Ράινχαρτ του Λάινινγκεν-Ντάγκσμπουργκ-Φάλκενμπουργκ. Ο πατέρας του ήταν διοικητής ενός συντάγματος στον Πρωσικό στρατό. Μικρότερος αδελφός του Λουδοβίκου Γεωργίου Καρόλου ήταν ο Γεώργιος Κάρολος. Ο ίδιος έγινε στρατάρχης του στρατού από περιοχές της πρώην Άνω Λωρραίνης, που ο Γερμανός βασιλιάς είχε ονομάσει Κύκλο της Άνω Λωρραίνης. Απεβίωσε το 1823 στο Ντάρμστατ, σε ηλικία 71 ετών. Νυμφεύτηκε πρώτα τη Φρηντερίκε Σμιτ, που απεβίωσε το 1803. Έπειτα τη Λουίζε Πφάχλερ, που απεβίωσε το 1821. Τέλος την Εύα Μαργκαρέτα Καίμμερερ φον Άντελσμπερκ. Gustav Lang: Ludwig Georg Karl, Prinz zu Hessen-Darmstadt. In: Hessische Biographien. In Verb. mit Karl Esselborn und Georg Lehnert, hrsg. v. Herman Haupt. Hessischer Staatsverlag, Darmstadt 1927 (Arbeiten der historischen Kommission für den Volksstaat Hessen). Neudruck, Dr. Martin Sändig oHG, Walluf 1973, S. 465-469. ISBN 350026820X. http://www.lagis-hessen.de/de/subjects/idrec/sn/bio/id/1338
Μεγάλη Πρέσπα

Η Μεγάλη Πρέσπα (αρχαία ονομασία: Μεγάλη Βρυγηίς) είναι η τρίτη μεγαλύτερη λίμνη της Βαλκανικής χερσονήσου, μετά τη λίμνη Σκόδρα και την Οχρίδα. Βρίσκεται στο νοτιοδυτικό τμήμα της χερσονήσου, μεταξύ των κρατών Ελλάδας, Βόρειας Μακεδονίας και Αλβανίας. Η συνολική έκταση της λίμνης είναι 273 τ.χλμ.. Περίπου το 60% της λίμνης, ανήκει στη Βόρεια Μακεδονία, ενώ στην Ελλάδα ανήκουν 39,4 τ.χλμ. (22%) και στην Αλβανία, το 18%. Η λίμνη βρίσκεται σε υψόμετρο 850 μέτρων. Συνδέεται στα νότια με την γειτονική της Μικρή Πρέσπα, από την οποία απέχει περίπου 300 μέτρα. Με την Οχρίδα, χωρίζεται από το όρος Ξεροβούνι (Σούβα Γκόρα), υπάρχουν όμως πολλά υπόγεια ρήγματα, και επειδή η λίμνη της Οχρίδας είναι αρκετά χαμηλότερη σε υψόμετρο, νερά της Μεγάλης Πρέσπας, κατευθύνονται προς τα εκεί. Η Μεγάλη Πρέσπα είναι 10 μ. χαμηλότερα από τη Μικρή Πρέσπα.

 Στο Ελληνικό τμήμα της Μεγάλης Πρέσπας, το μοναδικό χωριό που βρίσκεται κοντά στη λίμνη είναι, οι Ψαράδες, και είναι ανακηρυγμένος παραδοσιακός οικισμός. Δίπλα στον οικισμό, βρίσκεται και το Ασκηταριό της Παναγιάς Ελεούσας, το οποίο Χτίστηκε το 1373, και είναι προσβάσιμο μόνο με βάρκα. Στο αλβανικό τμήμα της Μεγάλης Πρέσπας, βρίσκονται τα χωριά Λέσκα, Πούστετς, Ντιέλλας, Γκλομποτσάνη, Ντόλνα Γκορίτσα και Καλλαμάς, και το νησί Μάλιγκραντ, το οποίο βρίσκεται κοντά στο «τριεθνές Μεγάλης Πρέσπας», στα σύνορα Ελλάδας - Αλβανίας και Βόρειας Μακεδονίας. Τέλος, στο τμήμα της Μεγάλης Πρέσπας, στην Βόρεια Μακεδονία, βρίσκονται τα χωριά Κόντσκο, Στένιε, Οτέσεβο, Ποκρβένικ, Κουρμπίνοβο, Πρέτορ, Σλίβνιτσα, Κρανιά Πελαγονίας, Στρούμποβο, Νάκολετς και Κάτω Δουπένι, και το νησί Γκόλεμ Γκραντ, το οποίο είναι το μεγαλύτερο νησί στην χώρα, με έκταση 0.18 τ.χλμ., και επίσης το μόνο που βρίσκεται σε φυσική λίμνη στην γειτονική χώρα και το οποίο επίσης βρίσκεται, δίπλα στο «τριεθνές Μεγάλης Πρέσπας», στα σύνορα Ελλάδας - Αλβανίας και Βόρειας Μακεδονίας. Λίμνες Πρέσπες Καθημερινή 21/11/2009 Μεγάλη Πρέσπα Η περιοχή των Πρεσπών eosnap.com Λίμνες της Αλβανίας
Προκριματικά Παγκοσμίου Κυπέλλου Ποδοσφαίρου 2018 (ΚΑΦ)

Το αφρικανικό τμήμα των προκριματικών του Παγκοσμίου Κυπέλλου 2018 της FIFA αποτελεί τη διοργάνωση των προκριματικών για το Παγκόσμιο Κύπελλο Ποδοσφαίρου 2018, που θα πραγματοποιηθεί στη Ρωσία, για εθνικές ομάδες μέλη της Αφρικανικής Συνομοσπονδία Ποδοσφαίρου (CAF). Συνολικά 5 θέσεις είναι διαθέσιμες για την τελική φάση.Η Εκτελεστική Επιτροπή της CAF ενέκρινε τη μορφή για τα προκριματικά του Παγκοσμίου Κυπέλλου ποδοσφαίρου του 2018 στις 14 Ιανουαρίου του 2015, με τρεις προκριματικούς γύρους πριν από τον τελικό γύρο των 20 ομάδων. Ο αριθμός των προκριματικούς γύρων μειώθηκε σε δύο, με βάση τις πληροφορίες που παρέχονται από τη FIFA στις αρχές Ιουλίου του 2015.

 Η δομή των προκριματικών έχει ως εξής: Πρώτος γύρος: Συνολικά 26 ομάδες (ομάδες κατάταξης 28-53) λαμβάνουν μέρος σε νοκ άουτ (εντός και εκτός έδρας) αγώνες. Οι 13 νικήτριες προκρίνονται στον δεύτερο γύρο. Δεύτερος γύρος: Ένα σύνολο 40 ομάδων (ομάδες κατάταξης 1-27 και 13 νικήτριες του πρώτου γύρου) λαμβάνουν μέρος σε νοκ άουτ (εντός και εκτός έδρας) αγώνες. Οι 20 νικήτριες προκρίνονται στον τρίτο γύρο. Τρίτος γύρος: Οι 20 ομάδες που προκρίνονται από τον δεύτερο γύρο χωρίζονται σε πέντε ομίλους των τεσσάρων ομάδων λαμβάνουν μέρος σε εντός και εκτός έδρας αγώνες. Οι νικήτριες του κάθε ομίλου προκρίνονται στην τελική φάση. Η κλήρωση για τον πρώτο γύρο πραγματοποιήθηκε στις 25 Ιουλίου του 2015, στο παλάτι Κωνσταντινόφσκι (Константиновский дворец) στη Στρέλνα της Αγίας Πετρούπολης. Η κλήρωση για το δεύτερο γύρο πραγματοποιήθηκε στις 25 Ιουλίου του 2015, στο παλάτι Κωνσταντινόφσκι (Константиновский дворец) στη Στρέλνα της Αγίας Πετρούπολης. Παγκόσμιο Κύπελλο Ποδοσφαίρου 2018 Προκριματικά Παγκοσμίου Κυπέλλου Ποδοσφαίρου 2018
Τατιάνα Μπλάτνικ

Η Τατιάνα Μπλάτνικ (γεννημένη ως Τατιάνα Ελίνκα Μπλάτνικ Tatiana Ellinka Blatnik, 28 Αυγούστου 1980) είναι η σύζυγος του πρίγκιπα Νικόλαου, γιου του Κωνσταντίνου και της Άννας-Μαρίας, τέως Βασιλέων της Ελλάδας.

 Γεννήθηκε στο Καράκας της Βενεζουέλας στις 28 Αυγούστου 1980 και είναι η κόρη του Σλοβένου επιχειρηματία Λάντισλαβ Μπλάτνικ και της Γερμανίδας αριστοκράτισσας Μαρί Μπίερλαϊν. Από την πλευρά της μητέρας της, είναι εγγονή της Κόμισσας Ελίνκα φον Άϊνζιντελ, απογόνου του Γουλιέλμου Β΄ εκλέκτορα της Έσσης. Το 1986, όταν η Τατιάνα ήταν έξι ετών, ο πατέρας της πέθανε και, σύντομα, η μητέρα της παντρεύτηκε τον επιχειρηματία Αττίλιο Μπρίλεμπουργκ. Από την ηλικία των τριών ετών της, μετακόμισε μαζί με την οικογένειά της στην Ελβετία. Για δώδεκα περίπου χρόνια παρέμεινε εσώκλειστη στο Κολλέγιο Έιγκλον του χωριού Βιλάρ συρ Ολόν της Ελβετίας. Στα δεκαοκτώ της χρόνια μετέβη στις Ηνωμένες Πολιτείες για να φοιτήσει στο Πανεπιστήμιο Τζώρτζταουν της Ουάσινγκτον. Το 2003 αποφοίτησε από αυτό με πτυχίο στην κοινωνιολογία και επέστρεψε στην Ελβετία για να σπουδάσει δημόσιες σχέσεις.Από το 2006 ως τον Ιούλιο του 2010 εργαζόταν στο πλευρό της σχεδιάστριας ρούχων Νταϊάν φον Φίρστενμπεργκ, έχοντας το ρόλο της οργανώτριας εκδηλώσεων και των δημοσίων σχέσεων. Η Τατιάνα γνώρισε τον Νικόλαο το 2003 στο Γκστάαντ της Ελβετίας. Οι δυο τους ανέπτυξαν σχέση, με την Τατιάνα να βρίσκεται επίσημα δίπλα στον Νικόλαο τα επόμενα χρόνια. Το 2004, τον συνόδευσε στο στάδιο Ντα Λουζ της Λισαβόνας και πανηγύρισε μαζί του την κατάκτηση του ευρωπαϊκού πρωταθλήματος ποδοσφαίρου από την Ελλάδα.Ο αρραβώνας του ζευγαριού ανακοινώθηκε επίσημα στις 28 Δεκεμβρίου 2009 από το γραφείο του τέως βασιλιά Κωνσταντίνου στο Λονδίνο. Ο γάμος του ζευγαριού έγινε στις Σπέτσες, στις 25 Αυγούστου 2010, με την παρουσία πολλών μελών βασιλικών οικογενειών της Ευρώπης. Σημαντικές παρουσίες στο γάμο ήταν η Βασίλισσα Μαργαρίτα Β΄ της Δανίας, η Βασίλισσα Σοφία της Ισπανίας, ο Πρίγκιπας Μιχαήλ του Κεντ, ο Χάακον, Διάδοχος Πρίγκιπας της Νορβηγίας και ο Γουλιέλμος Αλέξανδρος, Διάδοχος Πρίγκιπας της Ολλανδίας. Η Τατιάνα Μπλάτνικ αποτελεί συνιδρύτρια του τμήματος Νεολαία της ΕΛΠΙΔΑΣ, μιας επιτροπής του Συλλόγου Φίλων Παιδιών με Καρκίνο ΕΛΠΙΔΑ. Το τμήμα, που αποτελείται από νέα ηλικιακά μέλη της φιλανθρωπικής οργάνωσης, έχει σκοπό τη δημιουργία νέων ιδεών και δράσεων για παιδιά που πάσχουν από νεοπλασματικές ασθένειες.Από το 2014, η Τατιάνα αποτελεί μέλος και δωρητής της μη κερδοσκοπικής οργάνωσης «Μπορούμε», που σκοπό έχει τον περιορισμό της σπατάλης τροφίμων και την καταπολέμηση του υποσιτισμού στην Ελλάδα. Η ίδια μάλιστα έχει προσφέρει μέρος των εσόδων της από το βιβλίο της A Taste of Greece στην οργάνωση. Το Μάιο του 2016 συμμετείχε στην προετοιμασία συσσιτίων για άπορες οικογένειες του ενοριακού φιλόπτωχου ταμείου της Αγίας Μαρίνας στην Ηλιούπολη.Είναι, επίσης, μέλος του Ιδρύματος Walkabout, που σκοπό έχει την αρωγή σε άτομα με κινητικές δυσκολίες, και ευργέτης του Μουσείου Κυκλαδικής Τέχνης στην Αθήνα. A Taste of Greece: Recipes, Cuisine & Culture - μαζί με την Diana Farr Louis - (2016).
ΟΥΕΦΑ Γιουρόπα Λιγκ 2013–14

To ΟΥΕΦΑ Γιουρόπα Λιγκ 2013–2014 είναι η 43η διοργάνωση του δευτερεύοντος ευρωπαϊκού ποδοσφαιρικού πρωταθλήματος από την UEFA και η 5η διοργάνωση από τότε που μετονομάστηκε από Κύπελλο ΟΥΕΦΑ σε ΟΥΕΦΑ Γιουρόπα Λιγκ. Ο τελικός πραγματοποιήθηκε στο Γιουβέντους Στέιντιουμ στο Τορίνο, στην Ιταλία. Η ισπανική Σεβίλλη αναδείχθηκε κυπελλούχος, για τρίτη φορά στην ιστορία της, επικρατώντας στον τελικό της πορτογαλικής Μπενφίκα με 4-2 στα πέναλτι (κανονικός αγώνας και παράταση 0-0).

 Οι ετικέτες στις παρενθέσεις δείχνουν τη μέθοδο πρόκρισης κάθε ομάδας στον θεσμό: ΚΤ: Κάτοχος του Τίτλου ΚΚ: Κάτοχος εγχώριου Κυπέλλου ΦΚ: Φιναλίστ εγχώριου Κυπέλλου ΚΛ: Κάτοχος εγχώριου Λιγκ Καπ Θπρ: Θέση τερματισμού στο εγχώριο πρωτάθλημα Π-: Θέση αγώνων play off εγχώριου πρωταθλήματος ΦΠ: Fair Play ΟΤΛ: Μεταφέρθηκε από το Τσάμπιονς Λιγκ ΦΟ: Ομάδα που κατέλαβε την τρίτη θέση στη φάση των Ομίλων του Τσάμπιονς Λιγκ ΠΟ: Ηττημένη από τον προκριματικό γύρο των play off του Τσάμπιονς Λιγκ 3Π: Ηττημένη από τον τρίτο προκριματικό γύρο του Τσάμπιονς Λιγκ Όλες οι κληρώσεις γίνονται στο αρχηγείο της ΟΥΕΦΑ, στην πόλη Νιόν της Ελβετίας. Οι αγώνες διεξήχθησαν στις 4 και 11 Ιουλίου. Οι αγώνες του δεύτερου προκριματικού γύρου διεξήχθησαν στις 18 και 25 Ιουλίου. Β. Η σειρά των αγώνων αντιστράφηκε μετά την αρχική κλήρωση. 1 Ο Α.Π.Ο.Ε.Λ. προκρίθηκε έπειτα από κλήρωση μεταξύ των 32 ομάδων που είχαν αποκλειστεί, καθώς η Τραμπζονσπόρ συνέχισε στο Champions League (αντί της Φενέρμπαχτσέ που αποκλείστηκε με απόφαση της UEFA λόγω εμπλοκής της σε στημένους αγώνες). 2 Η Τρόμσε προκρίθηκε αντί της Μπεσίκτας που αποκλείστηκε από τη συνέχεια της διοργάνωσης με απόφαση της UEFA λόγω εμπλοκής της σε στημένους αγώνες. 3 Η Μακάμπι Τελ Αβίβ προκρίθηκε άνευ αγώνων καθώς ο ΠΑΟΚ συνέχισε στο Champions League (αντί της Μέταλιστ που αποκλείστηκε από τη συνέχεια της διοργάνωσης με απόφαση της UEFA λόγω εμπλοκής της σε στημένους αγώνες). Η συγκεκριμένη φάση διεξήχθη μεταξύ 19 Σεπτεμβρίου - 12 Δεκεμβρίου 2013. Συμμετείχαν οι 32 ομάδες που προκρίθηκαν από τα play off καθώς και οι 16 που αποκλείστηκαν από την αντίστοιχη φάση του Champions League. Από τον 9ο έως τον 12ο όμιλο δεν υπάρχει ομάδα στη στήλη "Από το Champions League" καθώς η διοργάνωση αυτή διεξάγεται με 8 ομίλους. Στη φάση αυτή συμμετείχαν οι δύο πρώτοι των ομίλων και οι ομάδες που τερμάτισαν τρίτες στη φάση των ομίλων του Τσάμπιονς Λιγκ. Οι αγώνες πραγματοποιήθηκαν στις 20 και 27 Φεβρουαρίου 2014. Οι αγώνες πραγματοποιήθηκαν στις 13 και 20 Μαρτίου 2014. Οι αγώνες πραγματοποιήθηκαν στις 3 και 10 Απριλίου 2014. Οι αγώνες πραγματοποιήθηκαν στις 24/4 και 1/5/2014. ΟΥΕΦΑ Τσάμπιονς Λιγκ 2013-14 Το Europa League στην επίσημη ιστοσελίδα της UEFA
Tales of Monkey Island

Το Tales of Monkey Island είναι ένα βιντεοπαιχνίδι περιπέτειας που εκδόθηκε από την Telltale Games το 2009. Είναι το πέμπτο παιχνίδι της σειράς Monkey Island και κυκλοφόρησε 9 χρόνια μετά το Escape from Monkey Island. Επίσης είναι το πρώτο παιχνίδι της σειράς που δεν δημιουργήθηκε από την LucasArts.

 Η ιστορία ξεκινάει με τον Guybrush Threepwood να προσπαθεί ακόμα μια φορά να αποτελειώσει τον LeChuck ο οποίος έχει απαγάγει την Elaine. Κάτι δεν πήγε καλά όμως με το "ειδικό" σπαθί του, και το μόνο που κατάφερε ήταν να μετατρέψει τον LeChuck σε άνθρωπο, ενώ οι υπόλοιποι πειρατές της περιοχής (συμπεριλαμβανομένου του Guybrush και της Elaine) σιγά σιγά γίνονται ζόμπι, μπερδεύοντας έτσι το ρόλο του καλού και του κακού στην ιστορία. Αρχικά το Tales of Monkey Island εξελίσσεται στο Flotsam Island, όπου ο Guybrush καλείται να λύσει το μυστήριο των ανέμων που έχουν κατεύθυνση προς το νησί και δεν επιτρέπουν στα καράβια να φύγουν, και επίσης να βρει ένα καράβι για να σώσει την αγαπημένη του Elaine από τα χέρια του ανθρώπινου πλέον LeChuck. Το ταξίδι του παρουσιάζει πολλές δυσκολίες και ύστερα από ξιφομαχίες, μυστήρια, νέους αλλά και παλιούς γνώριμους, δοκιμασίες, και έναν αινιγματικό LeChuck, ο ήρωας καταφέρνει να αποκτήσει αυτό που του χρειάζεται για να γιατρευτεί από την αρρώστια. Όμως αυτό δεν είναι αρκετό. Return to Monkey Island (2022) Tales of Monkey Island στην MobyGames (αγγλικά) Tales of Monkey Island στο IMDb
Κεφιξίμη

Η κεφιξίμη, που πωλείται με την επωνυμία Suprax μεταξύ άλλων, είναι αντιβιοτικό φάρμακο που χρησιμοποιείται για τη θεραπεία ορισμένων βακτηριακών λοιμώξεων. Αυτές οι λοιμώξεις περιλαμβάνουν τις μέση ωτίτιδα, στρεπτοκοκκικό λαιμό, πνευμονία, λοιμώξεις του ουροποιητικού συστήματος, γονόρροια και ασθένεια Lyme. Για τη γονόρροια απαιτείται συνήθως μόνο μία δόση. Στις Ηνωμένες Πολιτείες είναι μθεραπεία δεύτερης γραμμής για την κεφτριαξόνη για τη γονόρροια. Λαμβάνεται από το στόμα.Συχνές ανεπιθύμητες ενέργειες περιλαμβάνουν διάρροια, κοιλιακό άλγος και ναυτία. Οι σοβαρές ανεπιθύμητες ενέργειες μπορεί να περιλαμβάνουν αλλεργικές αντιδράσεις και διάρροια Clostridium difficile. Δεν συνιστάται σε άτομα με ιστορικό σοβαρής αλλεργίας στην πενικιλίνη. Φαίνεται να είναι σχετικά ασφαλές κατά τη διάρκεια της εγκυμοσύνης. Ανήκει στην κατηγορία φαρμάκων κεφαλοσπορίνες τρίτης γενιάς. Λειτουργεί διαταράσσοντας το κυτταρικό τοίχωμα των βακτηρίων με αποτέλεσμα το θάνατό τους.Η κεφιξίμη κατοχυρώθηκε με δίπλωμα ευρεσιτεχνίας το 1979 και εγκρίθηκε για ιατρική χρήση στις Ηνωμένες Πολιτείες το 1989. Συμπεριλαμβάνεται στον κατάλογο βασικών φαρμάκων του Παγκόσμιου Οργανισμού Υγείας. Είναι διαθέσιμο ως γενόσημο φάρμακο στις Ηνωμένες Πολιτείες.

 Η βακτηριοκτόνος δράση της κεφιξίμης οφείλεται στην αναστολή της σύνθεσης των κυτταρικών τοιχωμάτων. Συνδέεται με μία από τις πρωτεΐνες δέσμευσης πενικιλλίνης (PBPs) που αναστέλλει το τελικό στάδιο μεταπεπτιδισμού της σύνθεσης πεπτιδογλυκάνης στο βακτηριακό κυτταρικό τοίχωμα, αναστέλλοντας έτσι τη βιοσύνθεση και τη συγκράτηση του συγκροτήματος κυτταρικού τοιχώματος με αποτέλεσμα τον βακτηριακό κυτταρικό θάνατο. Μόνο το 40-50% της κεφιξίμης απορροφάται από το γαστρεντερικό σωλήνα (βιοδιαθεσιμότητα από του στόματος). Η απορρόφηση μπορεί να μειωθεί όταν λαμβάνεται μαζί με τροφή. Η μέση μέγιστη συγκέντρωση μετά τη χορήγηση από του στόματος εναιωρήματος είναι περίπου 25-50% μεγαλύτερη από την μέγιστη συγκέντρωση μετά από χορήγηση από του στόματος δισκίου ή καψουλών. Η κεφιξίμη αντενδείκνυται σε ασθενείς με γνωστή ευαισθησία ή αλλεργίες στην κατηγορία αντιβιοτικών κεφαλοσπορίνης. Καθώς η κεφιξίμη είναι κεφαλοσπορίνη τρίτης γενιάς, δεν αντενδείκνυται σε ασθενείς με πραγματική αλλεργία στην πενικιλίνη. Παρενέργειες της κεφιξίμης περιλαμβάνουν διάρροια, δυσπεψία, ναυτία και έμετο. Έχουν αναφερθεί αντιδράσεις υπερευαισθησίας όπως δερματικά εξανθήματα, κνίδωση και σύνδρομο Stevens-Johnson. Αν και έχει αναφερθεί θρομβοκυτταροπενία για πολλές κεφαλοσπορίνες, δεν έχει αναφερθεί για τη κεφιξίμη. Δεν υπάρχει ειδικό αντίδοτο για την υπερδοσολογία κεφιξίμης. Μπορεί να πραγματοποιηθεί πλύση στομάχου. Η αιμοκάθαρση δεν θα αφαιρέσει τη κεφιξίμη σε σημαντικές ποσότητες.
Σχιζοειδής διαταραχή προσωπικότητας

Η σχιζοειδής διαταραχή προσωπικότητας (ΣΔΠ, Schizoid personality disorder/SPD) είναι μια διαταραχή προσωπικότητας που χαρακτηρίζεται από την απουσία ενδιαφέροντος για κοινωνικές σχέσεις, τη ροπή στη μοναχικότητα, τη συναισθηματική ψυχρότητα και την απάθεια. Τα άτομα τα οποία επηρεάζονται μπορεί ταυτόχρονα να έχουν πλούσιο εσωτερικό κόσμο γι'αυτό και έρευνες συσχετίζουν τη διαταραχή αυτή με τις δημιουργικές ιδιοφυίες. Η σχιζοειδής διαταραχή προσωπικότητας δεν θα πρέπει να συγχέεται με τη σχιζοφρένεια ή την αντικοινωνική διαταραχή προσωπικότητας. Ορισμένοι ψυχολόγοι διατείνονται ότι ο ορισμός της ΣΔΠ δεν είναι ακριβής λόγω των πολιτισμικών προκαταλήψεων.

 Τα άτομα με Σχιζοειδης διαταραχή προσωπικότητας φαίνονται συχνά αποστασιοποιημένα, ψυχρά και αδιάφορα, κάτι που προκαλεί δυσκολίες στις διαπροσωπικές τους σχέσεις. Τα περισσότερα άτομα που έχουν διαγνωσθεί με ΣΔΠ δυσκολεύονται να δημιουργήσουν προσωπικές σχέσεις ή να εκφράσουν τα συναισθήματα τους. Παραμένουν παθητικά μπροστά σε δυσάρεστες γι' αυτά καταστάσεις. Η επικοινωνία με τους άλλους ανθρώπους μπορεί να χαρακτηρίζεται από απάθεια και λακωνικότητα. Λόγω της απουσίας ουσιώδους επικοινωνίας, τα άτομα με ΣΔΠ δεν μπορούν να αναπτύξουν ακριβή αίσθηση του πόσο καλά τα πηγαίνουν με τους άλλους ανθρώπους. Οι προβολές αυτές πιστεύεται ότι είναι πολύ σημαντικές για την αυτοεπίγνωση του ατόμου και την ικανότητά του να αξιολογήσει το αντίκτυπο των πράξεων του σε κοινωνικές περιστάσεις. Ο R.D. Laing διατείνεται ότι όταν κάποιος δεν εμπλουτίζεται με εισροή διαπροσωπικών δεδομένων, η εικόνα για τον εαυτό του γίνεται ολοένα και πιο κενή και σταδιακά εξαερώνεται, κάτι που οδηγεί το άτομο να νιώθει απόκοσμο.Όταν ο προσωπικός χώρος των ατόμων παραβιάζεται, αυτά νιώθουν ασφυξία και την ανάγκη να ελευθερωθούν και να είναι ανεξάρτητα. Άτομα με ΣΔΠ τείνουν να είναι πιο ευτυχισμένα όταν βρίσκονται σε μια σχέση όπου ο σύντροφός τους έχει λίγες απαιτήσεις για οικειότητα και συναισθηματισμό. Δεν επιθυμούν να αποφεύγουν τέτοιου τύπου άτομα, αλλά τα ίδια τα συναισθήματα (θετικά ή αρνητικά), τη συναισθηματική εγγύτητα και την αποκάλυψη του εαυτού τους. Αυτό σημαίνει ότι είναι πιθανό για τα άτομα με ΣΔΠ να αναπτύξουν σχέσεις βασισμένες σε διανοητικές, σωματικές, οικογενειακές, επαγγελματικές ή ψυχαγωγικές δραστηριότητες, αρκεί αυτός ο τύπος σχέσης να μην απαιτεί ή επιβάλλει τη συναισθηματική εγγύτητα, την οποία το άτομο με ΣΔΠ θα απορρίψει. Ο Ντόναλντ Γουίνικοτ εξηγεί αυτή την ανάγκη να ρυθμίζεται η συναισθηματική αλληλεπίδραση λέγοντας ότι τα άτομα με ΣΔΠ "προτιμούν να κάνουν σχέσεις με τους δικούς τους όρους και όχι με τους όρους των παρορμήσεων των άλλων ανθρώπων." Εφόσον αυτό αποτυγχάνουν να το υλοποιήσουν, προτιμούν την απομόνωση. schizoid.gr Αρχειοθετήθηκε 2018-09-01 στο Wayback Machine. -φόρουμ για άτομα με σχιζοειδή διαταραχή προσωπικότητας
Αλυκή Πιερίας

Η Αλυκή είναι οικισμός του Δήμου Πύδνας - Κολινδρού στο Νομό Πιερίας με 34 κατοίκους, σύμφωνα με την απογραφή πληθυσμού του 2011. Αποτελεί, μαζί με το Κίτρος, την Τοπική Κοινότητα Πύδνας που έχει συνολικά 1.206 κατοίκους. Η παραλία είναι αμμώδης και βρίσκεται πολύ κοντά στην Αρχαία Πύδνα. Η Αλυκή αναφέρεται συχνά ως λιμνοθάλασσα. Σήμερα η λιμνοθάλασσα της Αλυκής είναι προστατευμένη περιοχή. Η παραγωγή αλατιού στις αλυκές φτάνει τους 40.000 τόνους το χρόνο και διαρκεί από το Μάρτιο ως τον Οκτώβριο.

 Στην περιοχή κοντά στις αλυκές βρίσκεται υδροβιότοπος διεθνούς σημασίας, με σπάνια ορνιθοπανίδα. Ενδεικτικά, στη λιμνοθάλασσα συναντούμε το φυτό κρίνος της θάλασσας (Pancratium maritimum), ειδικά προσαρμοσμένο είδος και μέχρι το 1989 φώλιαζαν οι σπάνιοι μαυροκέφαλοι γλάροι (Larus melanocephalus), ο αριθμός των οποίων έχει πια μειωθεί αισθητά. Με την Οδηγία 92/43 της ΕΟΚ, η Αλυκή Κίτρους εντάχθηκε στο Ευρωπαϊκό Οικολογικό Δίκτυο Natura 2000, με κωδικό GR 1250004. Οι αλυκές του Κίτρους είναι εγκαταστάσεις παραγωγής άλατος και βρίσκονται στην παραλία του Κίτρους και στην αρχαία Αθεράδα (εκεί όπου πιστευόταν ότι υπήρχε το λιμάνι της αρχαίας Πύδνας). Βρίσκονται σε απόσταση 5 χιλιομέτρων στα ανατολικά του Κίτρους. Η συνολική τους έκταση είναι γύρω στα 10.000 στρέμματα. Από αυτά τα 1.440 καλύπτει η λίμνη, η οποία θεωρείται ως χώρος κανονικής προθέρμανσης, οι λεγόμενες «θερμάστρες» και τα υπόλοιπα 140 είναι κυρίως αλοπήγια (τα λεγόμενα «τηγάνια»). Οι αμμοθίνες αποτελούν ιδιαίτερο χαρακτηριστικό της Λιμνοθάλασσας του Κίτρους και αποτελεί τη μεγαλύτερη σε πλάτος κι έκταση περιοχή με τέτοια βλάστηση στη Βόρεια Ελλάδα. Κατέχουν την 5η θέση στην Ελλάδα σε παραγωγή αλατιού. Τα στοιχεία που διαθέτουμε σήμερα για το από πότε χρονολογούνται οι αλυκές είναι λίγα. Ωστόσο, πιστεύεται ότι οι αλυκές δημιουργήθηκαν μετά την έλευση των Τούρκων στη Μακεδονία. Η πρώτη γραπτή αναφορά για τις αλυκές του Κίτρους γίνεται από τον Ιταλό περιηγητή Τζιοβάννι Ατζιολέλο, ο οποίος στο ημερολόγιό του τον εντυπωσιάζει το Κίτρος «με τις πολλές αλυκές». Την περίοδο της Τουρκοκρατίας ο οικισμός ονομαζόταν Τούζλα, μέχρι το 1927. Η εκμετάλλευση των Αλυκών έχει περιέλθει στο Δημόσιο, εδώ και περίπου 70 χρόνια. Αλέκος Αγγελίδης, Αναδρομή στην Ιστορία της Μακεδονίας, εκδόσεις Μάτι, σελ. 490-98 Υδροβιότοπος Αλυκής Κίτρους, στον Γενικό Τουριστικό Οδηγό του Νομού Πιερίας Υδροβιότοπος Αλυκής Κίτρους, στο ΕΜΠ Φιλότης- Βάση Δεδομένων για την Ελληνική Φύση
Ανιέζα Σαχίνι

Η Ανιέζα Σαχίνι (αλβανικά: Anjeza Shahini, 4 Μαΐου 1987 - ) είναι Αλβανίδα τραγουδίστρια. Εκπροσώπησε την Αλβανία στον Διαγωνισμό Τραγουδιού Eurovision 2004 με το τραγούδι "The Image of You" στο ντεμπούτο της χώρας στον Διαγωνισμό.

 Η Ανιέζα Σαχίνι Κόνολι γεννήθηκε στα Τίρανα. Το 2003, σε ηλικία 16 ετών, η Σαχίνι κέρδισε στο σόου Ethet e së premtes mbrëma, την αλβανική έκδοση του Pop Idol. Τον Δεκέμβριο του ίδιου έτους, μαζί με άλλους 29 τραγουδιστές, διαγωνίστηκε στο τριήμερο φεστιβάλ τραγουδιού του ραδιοτηλεοπτικού σταθμού RTSH Festivali I Këngës 42 στο συνεδριακό κέντρο στα Τίρανα με το ποπ τραγούδι "Imazhi yt". Μετά από δυο προημιτελικούς γύρους, η Σαχίνι προκρίθηκε στον τελικό του σόου στις 20 Δεκεμβρίου, στο τέλος του οποίου οι οικοδεσπότες Άντι Κράστα και Λεντίνα Τσέλο την ανέδειξαν νικήτρια μετά τον συμψηφισμό των ψήφων της κριτικής επιτροπής και του κοινού. Αυτό σήμαινε ότι θα εκπροσωπούσε την Αλβανία στον Διαγωνισμό Τραγουδιού Eurovision 2004 στην Κωνσταντινούπολη, στο ντεμπούτο της Αλβανίας στον Διαγωνισμό. Για τον Διαγωνισμό Τραγουδιού Eurovision, δημιουργήθηκε μια τρίλεπτη έκδοση του τραγουδιού στα αγγλικά, με τον τίτλο "The Image of You". (Το πρωτότυπο τραγούδι είχε διάρκεια 4,5 λεπτά). Η Σαχίνι συμμετείχε στον ημιτελικό στις 12 Μαΐου 2004 και κατέλαβε την τέταρτη θέση ανάμεσα σε 22 χώρες. Η κατάταξη μέσα στις πρώτες δέκα χώρες εξασφάλισε την συμμετοχή της Σαχίνι στον τελικό, όπου στις 15 Μαΐου διαγωνίστηκε μαζί με 24 άλλες χώρες και κατέκτησε την έβδομη θέση με 106 βαθμούς. Erdhi Momenti (2008) Nëse të ndodh (2003) The Image of You (2004) Mes nesh ft. Marigona Band (2004) Pse ndal (2005) Welcome to Europe (2006) Nxënësja më e mirë (2007) Ne pasqyrë (2009) Ti dhe unë ft. Dren Abazi & ZZOrchestra (2011) Të desha shume (2012) Nesër nuk do të jetë njësoj (2012) Love (2012) Ujë në shkretëtirë (2014) Magnet (2014) Energji (2014) Kastanien Lied (2013) Dashuria e Bjeshkëve te Nemuna 2 (ταινία 2013) Ethet e së premtes mbrëma Festivali i Këngës Eurovision Song Contest 2004 Kënga Magjike Zhurma Show Awards Netët e Klipt Shqiptar Top Fest Video Fest Awards Anjeza Shahini's Myspace page
Μαντείο

Το μαντείο και ψυχομαντείο, κατά την κλασική αρχαιότητα, ήταν ο επίσημος, θρησκευτικού χαρακτήρα θεσμός σε συγκεκριμένο τόπο, που εμπνεόταν σοφές συμβουλές, έδινε χρησμούς, ή προέβλεπε το μέλλον ως ενδιάμεσος με τους θεούς. Τα μαντεία θεωρούνταν πύλες μέσω των οποίων οι θεοί απευθύνονταν άμεσα στους ανθρώπους και υπό αυτή την έννοια διέφεραν από τους μάντεις που ερμήνευαν τα σημάδια των θεών μέσα από παρατήρηση της συμπεριφοράς των πουλιών, των εντοσθίων των ζώων ή άλλες μεθόδους Οι μάντεις ήταν διερμηνείς των σημείων που δίνονταν από αυτούς. Οι Μάντεις χρησιμοποιούσαν πολλές μεθόδους για να αναλύσουν τη θέληση των θεών, όπως το διάβασμα των εντοσθίων διάφορων ζώων, το πέταγμα των πουλιών κ.α. Ήταν πιο πολλοί από τα μαντεία. Πολλές φορές ήταν περιπλανώμενοι, άλλες φορές (εάν ήταν φημισμένοι) καλούνταν για να γίνουν οι προσωπικοί μάντεις κάποιου υψηλόβαθμου στρατηγού, ή και βασιλιά.

 Τα κυριότερα μαντεία ήταν αφιερωμένα στον Δία ή τον Απόλλωνα. Το παλιότερο ελληνικό μαντείο ήταν του Δία στη Δωδώνη της Ηπείρου. Σπουδαίο επίσης μαντείο για τους Έλληνες ήταν του Άμμωνα Δία στη Λιβύη. Όλα τα μαντεία του Δία όμως τα ξεπερνούσε το μαντείο του Απόλλωνα στους Δελφούς. Ήταν γνωστό από τους ομηρικούς χρόνους και στα τέλη του 6ου αιώνα κατακλύζονταν από προσφορές Ελλήνων και ξένων. Τους χρησμούς τους έδινε η ιέρεια Πυθία. Άλλα μαντεία του Απόλλωνα ήταν στα Δίδυμα της Μιλήτου, στην Κλάρο, στα Πάταρα της Λυκίας, στο Σπόδιο των Θηβών κ.ά. Σ' όλη την αρχαιότητα τα μαντεία επηρέαζαν το λαό στην καθημερινή του ζωή και τις πόλεις στις ιστορικές τους τύχες. Τον 7ο π.Χ. αιώνα υπήρχαν περίπου 100 μαντεία. Στα τέλη του 5ου π.Χ. αιώνα όμως, με τα διδάγματα των σοφιστών και την ορθολογιστική κριτική, το κύρος των μαντείων άρχισε να κλονίζεται. Ο Θουκυδίδης πίστευε ότι η μαντική οφείλεται στην αμάθεια. Τον 4ο μ.Χ. αιώνα (έτος 362) καταγράφεται ο τελευταίος χρησμός του Μαντείου των Δελφών. Μύθοι και μαντεία (Αρχείο ντοκιμαντέρ της ΕΡΤ)
Arthur! Ready to Race

Το Arthur! Ready to Race είναι ένα εκπαιδευτικό βιντεοπαιχνίδι αγώνων, ανεπτυγμένο από την Mattel Interactive για την κονσόλα PlayStation. Κυκλοφόρησε την 1η Νοεμβρίου 2000 και βασίζεται στην τηλεοπτική σειρά κινουμένων σχεδίων Άρθουρ.

 Ο Άρθουρ και οι φίλοι του (Francine Frensky, The Brain, Binky Barnes, Muffy Crosswire και Buster Baxter) θέλουν να κάνουν τον καλύτερο αγώνα καρτ που μπορούν. Κατά τη διάρκεια του παιχνιδιού, cameo εμφανίσεις πραγματοποιούν οι αδελφές του Άρθουρ (D.W. και Kate Read) καθώς και η μητέρα του (Mrs. Jane Read). Το παιχνίδι θεωρείται ιδιαίτερα εύκολο καθώς απευθύνεται σε παιδιά, τα οποία μπορούν να αγωνιστούν μόνα ή με φίλους τους και είναι σε θέση να λύσουν τα διάφορα προβλήματα που προκύπτουν κατά την εξέλιξη της ιστορίας του παιχνιδιού.
Κατάλογος αρχηγών κράτους της Κένυας

Ο Πρόεδρος της Δημοκρατίας της Κένυας (στη γλώσσα Σουαχίλι: Rais wa Jamhuri ya Kenya) είναι αρχηγός κράτους και αρχηγός της κυβέρνησης στην Κένυα. Ο Πρόεδρος ηγείται του εκτελεστικού της κυβέρνησης και είναι αρχηγός των Δυνάμεων της Άμυνας. Η επίσημη κατοικία του είναι ο Κρατικός Οίκος (State House) στο Ναϊρόμπι. Ο πρόεδρος εκλέγεται από τον λαό για πενταετή θητεία κάθε Αύγουστο μήνα. Για πρώτη φορά στα χρονικά οποιασδήποτε αφρικανικής χώρας, οι γενικές εκλογές του 2017 ακυρώθηκαν. Για να είναι έγκυρη η προεδρική εκλογή, θα πρέπει να έχει ο υποψήφιος Πάνω από το μισό όλων των ψηφοδελτίων που ρίχτηκαν στην κάλπη Τουλάχιστον το 25% από τις ψήφους σε καθεμιά από περισσότερες από τις μισές κομητείες (counties).Στις εκλογές του 2022 πρόεδρος εξελέγη ο Γουίλιαμ Ρούτο.

 Η διαδοχή στο θρόνο ήταν ίδια με τη διαδοχή στον βρετανικό θρόνο. Ο γενικός κυβερνήτης ήταν ο εκπρόσωπος του μονάρχη στην Κένυα και ασκούσε τις περισσότερες εξουσίες του μονάρχη. Ο γενικός κυβερνήτης διορίστηκε για αόριστο χρόνο, υπηρετώντας κατά τη βούληση του μονάρχη. Δεδομένου ότι η Κένυα έλαβε την ανεξαρτησία με τον Νόμο Περί Ανεξαρτησίας της Κένυας το 1963, αντί να καθιερωθεί αρχικά ως ημιαυτόνομη κυριαρχία και αργότερα να προωθηθεί στην ανεξαρτησία όπως ορίζεται από το Καταστατικό του Ουεστμίνστερ 1931, ο γενικός κυβερνήτης έπρεπε να διορίζεται πάντα αποκλειστικά κατόπιν συμβουλής του Υπουργικού Συμβουλίου της Κένυας χωρίς τη συμμετοχή της βρετανικής κυβέρνησης. Καθώς η Κένυα έγινε δημοκρατία πριν αντικατασταθεί ο Μάλκολμ Μακντόναλντ, ο πρώην αποικιακός κυβερνήτης, αυτό δεν συνέβη ποτέ. Σε περίπτωση κενής θέσης, ο ανώτατος δικαστής θα είχε διατελέσει Διαχειριστής της κυβέρνησης. Καθεστώς Καθεστώς
Μουσείο Ελ Γκρέκο, Τολέδο

Το Μουσείο Ελ Γκρέκο (ισπανικά: Museo del Greco) είναι μουσείο στο Τολέδο της Ισπανίας. Είναι αφιερωμένο στον ζωγράφο του μανιερισμού Ελ Γκρέκο (Δομήνικος Θεοτοκόπουλος, 1541-1614), ο οποίος πέρασε το μεγαλύτερο μέρος της ζωής του στο Τολέδο, ο οποίος είχε γεννηθεί στο Φόδελε του Ηρακλείου στην Κρήτη.

 Το μουσείο άνοιξε για πρώτη φορά το 1911 και βρίσκεται στην εβραϊκή συνοικία του Τολέδο. Αποτελείται από δύο κτίρια, ένα σπίτι του 16ου αιώνα με αυλή και ένα κτίριο των αρχών του 20ου αιώνα που σχηματίζει το μουσείο, καθώς και έναν κήπο. Στο σπίτι έχει αναδημιουργηθεί το σπίτι του Ελ Γκρέκο, το οποίο δεν υπάρχει πλέον. Το μουσείο φιλοξενεί πολλά έργα τέχνης του Ελ Γκρέκο, ειδικά από την ύστερη περίοδο του. Υπάρχουν επίσης πίνακες από άλλους Ισπανούς καλλιτέχνες του 17ου αιώνα, καθώς και έπιπλα της εποχής και κεραμικά από την Ταλαβέρα ντε λα Ρέινα στην Επαρχία Τολέδο. Απόστολοι του Ελ Γκρέκο Μια πλήρης σειρά από 13 πίνακες που απεικονίζουν τον Χριστό και τους μαθητές του παρήχθησαν αρχικά μεταξύ 1610 και 1614 από τον Ελ Γκρέκο και το εργαστήριό του για το Νοσοκομείο του Σαντιάγο στο Τολέδο. Η σειρά σχεδιάστηκε και εκτελέστηκε ως ένα ενιαίο έργο, με τον Χριστό να κοιτάζει κατευθείαν έξω από τον πίνακα, έξι από τους μαθητές να κοιτάζουν προς τα αριστερά και έξι προς τα δεξιά. Οι μαθητές αντιπροσωπεύουν τους 12 αρχικούς ακολούθους του, εκτός του ότι ο ντροπιασμένος Ιούδας ο Ικαριώτης αντικαθίσταται από τον Άγιο Παύλο. Όλα τα έργα είναι λάδι σε καμβά με μέγεθος 97 x 77 εκ.. Άλλα έργαΕκτός από άλλα έργα του Ελ Γκρέκο, το μουσείο έχει πίνακες από διάφορους Ισπανούς καλλιτέχνες. Μουσείο Δομήνικου Θεοτοκόπουλου, Φόδελε, Κρήτη (γενέτειρα του Ελ Γκρέκο) Ιστότοπος του μουσείου Φωτογραφίες και ιστορία στο Maravillas Ocultas de España
Τραγωδία του Εστάδιο Νασιονάλ

Η Τραγωδία του Εστάδιο Νασιονάλ (γνωστή και ως ποδοσφαιρική τραγωδία της Λίμα) συνέβη στις 24 Μαΐου του 1964 στη Λίμα, Περού και είναι, μέχρι σήμερα, η χειρότερη τραγωδία στην ιστορία του ποδοσφαίρου.

 Η τραγωδία συνέβη το απόγευμα της 24ης Μαΐου του 1964 στη Λίμα, λίγο πριν το τέλος του ποδοσφαιρικού αγώνα Περού - Αργεντινής για τα προκριματικά των Ολυμπιακών Αγώνων του Τόκιο. Η Αργεντινή προηγείτο με 1-0, όταν, δύο λεπτά πριν από τη λήξη του αγώνα, ο Ουρουγουανός διατητής ακύρωσε ένα τέρμα των γηπεδούχων.Το αφηνιασμένο πλήθος εισέβαλε στο γήπεδο για να λιντσάρει το διαιτητή και η αστυνομία παρενέβη με όλα τα μέσα που διέθετε. Οι συμπλοκές στον αγωνιστικό χώρο γρήγορα μετατράπηκαν σε γενική επίθεση με δακρυγόνα κατά των θεατών στις εξέδρες, οι οποίοι τράπηκαν σε άτακτη φυγή. Ο αγώνας ωστόσο δεν είχε λήξει και πολλές από τις πόρτες του εθνικού σταδίου της περουβιανής πρωτεύουσας ήταν κλειδωμένες. Οι θεατές συνωστίστηκαν στους αδιέξοδους διαδρόμους. Πολλοί έχασαν τις αισθήσεις τους. Λίγα λεπτά αργότερα 328 άτομα ήταν νεκρά από ασφυξία, ποδοπατημένα μέχρι θανάτου, ενώ, έξω από το στάδιο, ο μαινόμενος όχλος επιδόθηκε σε ένα όργιο καταστροφής, πυρπολώντας καταστήματα, αυτοκίνητα και εργοστάσια. Οι μεγαλύτερες τραγωδίες στην ιστορία του ποδοσφαίρου Real.gr Τα μεγαλύτερα οπαδικά μακελειά στα γήπεδα του κόσμου Το Βήμα Οι πιο αιματηρές τραγωδίες στα ποδοσφαιρικά γήπεδα sport24.gr
Εκλογές στη Σουηδία

Στη Σουηδία διεξάγονται σε εθνικό επίπεδο γενικές εκλογές. Το Ρίκσταγκ (Σουηδικά: Sveriges riksdag) είναι η εθνική νομοθετική συνέλευση της χώρας. Αποτελείται από 349 μέλη (Σουηδικά: riksdagsledamöter), τα οποία εκλέγονται σε αναλογική βάση για την εξυπηρέτηση ορισμένης θητείας 4 ετών.

 Οι πιο πρόσφατες γενικές εκλογές διεξήχθησαν το 2022. Γενικές εκλογές διεξήχθησαν στις 19 Σεπτεμβρίου 2010. Το Κοινοβούλιο (Riksdag) αποτελείται από συνολικά 349 έδρες. Ο κεντροδεξιός κομματικός συνασπισμός υπό τον πρωθυπουργό Φρέντρικ Ράινφελντ κέρδισε τις εκλογές χωρίς απόλυτη πλειοψηφία, με ποσοστό 49,2% των ψήφων, που αντιστοιχεί σε 172 έδρες επί συνόλου 349 του Κοινοβουλίου. Ο Ράινφελτ έγινε ο πρώτος κεντροδεξιός πρωθυπουργός στην χώρα του που επανεξελέγη για δεύτερη συνεχή φορά. Η αριστερή παράταξη (Πράσινοι και Σοσιαλδημοκράτες) συγκέντρωσε ποσοστό 43,7% και 157 έδρες. Για πρώτη φορά εισήλθε στη Βουλή το ακροδεξιό κόμμα των Σουηδών Δημοκρατών, το οποίο εξασφάλισε 20 έδρες.
Γεώργιος Μαρκίδης

Ο Γεώργιος Μάρκου (1764-1830), γνωστότερος ως Γεώργιος Μαρκίδης Πούλιου, ήταν Έλληνας έμπορος, τυπογράφος και εκδότης της εποχής του Διαφωτισμού. Καταγόταν από τη Σιάτιστα. Μαζί με τον αδελφό του Πούλιο Μαρκίδη Πούλιου εξέδωσε στο τυπογραφείο τους στη Βιέννη έναν μεγάλο αριθμό έργων που εκφράσουν το πνεύμα του Διαφωτισμού και την «Ἐφημερίδα», η οποία είναι σήμερα η παλαιότερη γνωστή ελληνική εφημερίδα. Και οι δύο ανήκαν στον κύκλο του Ρήγα Βελεστινλή και ήταν ενήμεροι για τα επαναστατικά σχέδιά του.

 Αδελφός του Πούλιου (ή Πούμπλιου) Μάρκου. Το 1798 εξορίστηκε από τα εδάφη της Αψβουργικής Μοναρχίας, λόγω της εμπλοκής του στα επαναστατικά σχέδια του Ρήγα. Μετά από μία αποτυχημένη προσπάθεια να εγκατασταθεί στη Λειψία, μετέβη στη Γαλλία. Αργότερα εγκαταστάθηκε στη γερμανική πόλη Φυρτ και από το 1816 στη Νυρεμβέργη. Ο Γεώργιος Μάρκου υπήρξε τέκτονας. Το 1801 ήταν μέλος της στοάς «Joseph zur Eingkeit» στη Νυρεμβέργη, απ' όπου αποχώρησε έναν χρόνο αργότερα για να προσχωρήσει στη στοά «Alexander zu den drei Sternen» στο Ansbach. Το 1803 συμμετείχε στην ίδρυση της στοάς «Zur Wahrheit und Freundschaft» στην Φυρτ. Οι αδελφοί Μαρκίδες Πούλιου δραστηριοποιήθηκαν στο εμπόριο μεταξύ της Οθωμανικής Αυτοκρατορίας και της Αψβουργικής Μοναρχίας. Παράλληλα δραστηριοποιήθηκαν ως τυπογράφοι-εκδότες κυρίως ελληνικών, αλλά όχι μόνο, εντύπων. Από το τυπογραφείο των αδελφών Μαρκίδη Πούλιου κυκλοφόρησε στα χρόνια 1790-1797 η «Ἐφημερίς». Πρόκειται για τη δεύτερη γνωστή ελληνική εφημερίδα. Η πρώτη ήταν ο «Ταχυδρόμος της Βιέννης» η οποία είχε κυκλοφορήσει για σύντομο διάστημα το 1784 με πρωτοβουλία του Γεωργίου Βεντότη και του Γιόζεφ Μπάουμαϊστερ, κοντά στους οποίους είχαν μαθητεύσει οι αδελφοί Μαρκίδη Πούλιου. Από την εφημερίδα αυτή δεν έχουν εντοπιστεί φύλλα. Έτσι το έντυπο των Μαρκιδών είναι η πρώτη σωζόμενη ελληνική εφημερίδα. Κατά το δεύτερο ταξίδι του στη Βιέννη, το 1797, ο Ρήγας συνεργάστηκε με τους αδελφούς Μαρκίδες Πούλιου για την έκδοση μιας σειράς κειμένων του, πρωτοτύπων και μεταφράσεων, αλλά και για την εκτύπωση των χαρτών που είχε σχεδιάσει.
ΚΣ Καστριότι Κρούγιας

Ο Κλούμπι Σπορτίβ Καστριότι Κρούγιας είναι αλβανικός ποδοσφαιρικός σύλλογος που εδρεύει στην πόλη της Κρούγιας και επί του παρόντος αγωνίζεται στην Α' Κατηγορία. Η έδρα του συλλόγου είναι το Στάδιο Καστριώτη, το οποίο έχει χωρητικότητα 8.000 θεατών.

 Ο σύλλογος ιδρύθηκε το 1926 ως ο κύριος αθλητικός σύλλογος της Κρούγιας. Το 1949 διαλύθηκε για λίγο, μόλις λίγο μετά, όμως, επανιδρύθηκε με το όνομα της πόλης, Κρούγια. Δύο χρόνια αργότερα, δηλαδή το 1951, μετονομάστηκε σε Πούνα Κρούγιας, πριν επαναφέρει το όνομα Κρούγια το 1958, και λίγο αργότερα πρόσθεσαν και το "Καστριότι" στο όνομα, προς τιμήν της οικογένειας Καστριότι, από την οποία καταγόταν ο εθνικός ήρωας της Αλβανίας Σκεντέρμπεης.
Σίκαλη

Η Σίκαλη είναι αγγειόσπερμο, μονοκότυλο φυτό που ανήκει στην οικογένεια των Ποοειδών (Poaceae) ή Αγρωστωδών (Gramineae). Είναι μονοετές, ποώδες φυτό με καταγωγή από τη νοτιανατολική Ευρώπη και την Ασία και το πιο σημαντικό είδος του η Σίκαλις η σιτηρά Secale cereale καλλιεργείται σήμερα ως σιτηρό για τον καρπό του. Οι πρώτες καλλιέργειες σίκαλης άρχισαν στην Ασία και στις νοτιοδυτικές περιοχές το 6500 π.Χ. Στη συνέχεια έφτασε στα Βαλκάνια και στην υπόλοιπη Ευρώπη.

 Η σίκαλη μοιάζει πολύ με το σιτάρι και άλλα σιτηρά , έχει πολύ δυνατό ριζικό σύστημα αντέχει δε περισσότερο από αυτά ,σε φτωχά εδάφη και στην ξηρασία. Τα φύλλα της είναι στενόμακρα, τραχιά , χνουδωτά και έχουν ερυθρωπό χρώμα. Το κάθε στάχυ έχει σχήμα στρογγυλό και κυλινδρικό και φέρει πολύ μικρά στάχυα που έχουν τρία άνθη από τα οποία τα δύο είναι γόνιμα. Ο καρπός της σίκαλης είναι πιο μακρύς και πιο μυτερός από αυτόν του σιταριού έχει δε χρώμα λαδί, σκούρο πράσινο, κίτρινο ή κυανοπράσινο. Η σίκαλη ευδοκιμεί περισσότερο σε ψυχρά κλίματα και είναι ανθεκτική σε δύσκολες συνθήκες, ενώ ταλαιπωρείται πολύ σε υψηλές θερμοκρασίες. Ποικιλίες που φυτεύονται τους φθινοπωρινούς μήνες μπορούν να αντέξουν και σε θερμοκρασίες 30 βαθμών υπό το μηδέν. Έτσι σίκαλη φυτεύεται σε βόρειες ψυχρές περιοχές, όπου άλλα σιτηρά δεν θα μπορούσαν να ευδοκιμήσουν. Ο κόκκος της σίκαλης είναι θρεπτικός περιέχοντας έλαια, άμυλο, αρκετές πρωτεΐνες, βιταμίνες της ομάδας Β και κάλιο. Τα άλευρά της έχουν μικρότερη θρεπτική αξία από του σταριού και δίνουν σκουρόχρωμο ψωμί που όμως διατηρείται μαλακό για περισσότερο διάστημα. Στη βόρεια Ευρώπη η χρήση ψωμιού από σίκαλη είναι μεγάλη γιατί προτιμάται από μεγάλο μέρος του πληθυσμού. Συνήθως στο ψωμί αυτό προστίθεται και σιτάρι έτσι ώστε να βοηθήσει στο φούσκωμα καθώς τα άλευρα από σίκαλη δεν βοηθούν σε αυτό. Η σίκαλη εκτός από την παραγωγή αλεύρων και ψωμιού χρησιμοποιείται στην παρασκευή οινοπνευματωδών ποτών καθώς και αναμεμιγμένη με άλλες τροφές στην παρασκευή ζωοτροφών. Το σκληρό άχυρο του βλαστού της χρησιμοποιείται στην κατασκευή σκεπών σε πρόχειρα καταλύματα και καλύβες, στην κατασκευή ψάθινων καπέλων, χαρτιού και διαφόρων στρωμάτων. Ρωσία και Πολωνία είναι οι δύο μεγαλύτεροι παραγωγοί σίκαλης στον κόσμο. Άλλες σημαντικές χώρες είναι οι: Γερμανία , ΗΠΑ, Ουκρανία, Λευκορωσία και Αργεντινή.